Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus alusten tarkastamis- ja katsastamislaitoksia koskevista yhteisistä säännöistä ja standardeista Komission ehdotusta muuttava EY: n perustamissopimuksen 250 (2) artiklan nojalla /* KOM/2008/0826 lopull. - COD 2005/0237 */





[pic] | EUROOPAN YHTEISÖJEN KOMISSIO | Bryssel 26.11.2008 KOM(2008) 826 lopullinen 2005/0237 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS alusten tarkastamis- ja katsastamislaitoksia koskevista yhteisistä säännöistä ja standardeista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0237 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS alusten tarkastamis- ja katsastamislaitoksia koskevista yhteisistä säännöistä ja standardeista (ETA:n kannalta merkityksellinen teksti) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komission on annettava lausunto Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista 35 tarkistuksesta. 2. Tausta Ehdotus toimitettiin Euroopan parlamentille ja neuvostolle (asiakirja KOM(2005) 587 lopullinen – 2005/0237/COD): | 30. tammikuuta 2006 | Euroopan talous- ja sosiaalikomitea antoi lausuntonsa: | 13. syyskuuta 2006 | Alueiden komitea antoi lausuntonsa: | 15. kesäkuuta 2006 | Euroopan parlamentti antoi lausuntonsa ensimmäisessä käsittelyssä: | 25. huhtikuuta 2007 | Yhteinen kanta vahvistettiin: | 6. kesäkuuta 2008. | Euroopan parlamentti antoi lausuntonsa toisessa käsittelyssä: | 24. syyskuuta 2008 | 3. Ehdotuksen tavoite Ehdotuksen tavoitteena on uudistaa direktiivillä 94/57/EY (EYVL L 319, 12.12.1994, s. 20) luotua nykyistä järjestelmää, jonka mukaisesti yhteisö hyväksyy laitokset, joille jäsenvaltiot antavat tehtäväksi tarkastaa ja sertifioida alusten turvallisuuden kansainvälisten sopimusten mukaisesti (luokituslaitokset). Direktiivin neljäs muuttaminen tapahtuu uudelleenlaadintana. Uudelleenlaadittavalla ehdotuksella pyritään erityisesti 1. vahvistamaan hyväksyttyjen laitosten valvontajärjestelmää perustamalla yhteinen riippumaton elin, joka sertifioi kyseisten laitosten laadunhallintajärjestelmiä, 2. yhtenäistämään nykyistä kaksinkertaista tavallisen ja määräaikaisen hyväksynnän järjestelmää siten, ettei hyväksyntää annettaisi enää laitoksen koon vaan sen palvelujen laadun ja tulosten perusteella, 3. yksinkertaistamaan, jäsentämään ja tiukentamaan yhteisön hyväksynnän perusteita, 4. uudistamaan seuraamusjärjestelmää, joka nykyisellään kattaa ainoastaan hyväksynnän keskeytyksen ja peruuttamisen; ehdotuksella pyritään ottamaan käyttöön porrastetummat ja tehokkaammat taloudelliset seuraamukset sekä säilyttämään mahdollisuus peruuttaa hyväksyntä kaikkein vakavimmissa tapauksissa, 5. ottamaan käyttöön luokitustodistusten vastavuoroinen tunnustaminen hyväksyttyjen laitosten välillä (todistukset vastaavuudesta näiden laitosten omien teknisten määräysten kanssa), erityisesti kun on kyse laivavarusteita koskevista todistuksista, jotka annetaan vastaavien teknisten standardien perusteella, 6. selventämään direktiivin tiettyjen säännösten soveltamisalaa ja helpottamaan niiden soveltamista. 4. Komission lausunto Euroopan parlamentin ehdottamista tarkistuksista 4.1 Komission hyväksymät tarkistukset - Komissio hyväksyy tarkistuksen 1 kokonaan. 4.2 Komission hylkäämät tarkistukset - Komissio hylkää tarkistukset 2–35, joissa toistetaan parlamentin ensimmäisessä käsittelyssä esittämä lausunto, sillä se pitää yhteisen kannan tekstiä asianmukaisempana 11. kesäkuuta 2008 antamassaan tiedonannossa esitetyistä syistä. 5. Päätelmä Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla.